የሰሜን ኮሪያ ባለስልጣናት በቤጂንግ ሚስጥራዊ ጉብኝት አድርገዋል ተባለ
የሰሜን ኮሪያ ባለሥልጣናት በቤጂንግ ሚስጥራዊ ጉብኝት  ማድረጋቸው ተገለጸ ።የሰሜን ኮሪያ ባለሥልጣናት  የያዘ  አንድ  ባቡር  ከፕዮንግያንግ  ተነስቶ  ወደ  ቤጂንግ ባደረገው ጉዞ  የሰሜን ኮሪያውን መሪ ኪም ጆንግ ኡንም ጭምር የተለያዩ የአገሪቱን ባለሥልጣናት መያዙን ዘገባዎች አረጋግጠዋል፡፡ወግ አጥባቂው የደቡብ ኮሪያ ጋዜጣ ቾሲን ኢልቦን ጠቅሶ ሮይተርስ የዘገበው የሰሜን ኮሪያ ባለስልጣናት የቤጂንግ ጉብኝት በበርካቶች እንደ ድራማ እየታየም ይገኛል ብለዋል ፡፡በተለይ ደግሞ ይህ የሲኦሉ ጋዜጣ ስማቸው እንዳይጠቀስ ከፈለጉት የሰሜን ኮሪያ የደህንነት አባል መረጃ አገኘሁ ብሎ እንደዘገበው በልዑኩ ውስጥ ኪም ጆንግ ኡንም ጭምር መገኘታቸውን ማረጋገጡን ተናግሯል ፡፡ምንጩን ያልጠቀሰው ሌላኛው የደቡብ ኮሪያ ግራ ዘመሙ ጋዜጣ ሃንክዮረ እንደዘገበው ሚስተር ኪም ከቻይናው የእድሜ ልክ ፕሬዝዳንት ዢ ጂ ፒንግ ጋር ለመነጋገር ሰኞ ከሰዓት ወደ ቤጂንግ መጓዛቸውን የሚያረጋግጠው ዘገባ ነው በማክሰኞ እትሙ ላይ ይዞ የወጣው፡፡የሆንግ ኮንግ ሳውዝ ቻይና ሞርኒንግ ፖስት ጋዜጣ በበኩሉ ማክሰኞ ቤጂንግን ለቆ የወጣው ባቡር ኪም ጆንግ ኡንን ስለመያዙ ሁለት ስማቸው ያልተገለጸ ምንጮችን ጠቅሶ ዘግቧል፡፡ይህን ዘገባ ተከትሎ ታዲያ ከኪም ወደ ቤጂንግ ተጉዘው ከፕሬዝዳንት ዢ ፒንግ  ጋር መወያየት በበለጠ ጉዞውን ለምን ይህን ያህል ምስጥራዊ ለማድረግ ፈለጉ የሚለውን ጥያቄ በብዙዎች አዕምሮ አጭሯል፡፡በእርግጥ የደቡብ ኮሪያ ስለላ ኤጄንሲ ጉዳዩን እስካሁንም በማረጋገጥና ባለማረጋገጥ መሃል እንደቆመ ነው፡፡ የደቡብ ኮሪያ ውጭ ጉዳይ ቃል አቀባይ ሀገራቸው ጉዳዩን በቅርበት እየተከታተሉ መሆናቸውን ገልጸው ቤጂንግ ገብተው የወጡ የሰሜን ኮሪያ ልዑካንን በተመለከተ ግን ማንነታቸውን እስካሁንም እንዳለዩዋቸው ነው የገለጹት፡፡ቃል አቀባይዋ ሁዋ ቹኒንግ በመደበኛ ጋዜጣዊ መግለጫቸው በተባለው ጉዳይ ላይ የሚያውቁት ነገር እንደሌለ ጠቅሰው አዲስ ነገር ሲኖር ግን ይፋ ይፋ እንደሚያረጉ ብቻ ነው የተናገሩት፡፡የቤጂንግ የዲፕሎማሲ ምንጮች እንደሚያረጋግጡት የሰሜን ኮሪያ ባለስልጣናት በቤጂንግ መገኘታቸው እርግጥ ቢሆንም ማንነታቸውን ግን መለየት እንዳልተቻለ ነው የሚገልጹት፡፡ 3 ያልተገለጹ ምንጮችን የጠቀሰው ብሉምበርግ በበኩሉ ኪም ጆንግ እኤአ ከ2011 ወዲህ ለመጀመሪያ ጊዜ ከሰሜን ኮሪያ ውጭ ለጉብኝት መውጣታቸውን የሚገልጹ ዘገባዎችን ይዞ ወቷል፡፡ይህ ያልተረጋገጠው የፕሬዝዳንት ኪም የቤጂንግ ጉዞ ከነጩ ቤት ፕሬዝዳንት ዶናልድ ትራምፕ እና የሰማያዊው ቤተመንግስት ፕሬዝዳንት ሙንጄኢን አስቀድሞ መጣ የሚለውም በርካቶችን ግራ አጋብቷል፡፡የአሜሪካ ከፍተኛ ባለስጣናት በበኩላቸው ኪም ጆንግ ከፕሬዝዳንት ዢ ጋር ለመነጋገር ፍላጎት እንዳላቸው ገልጸው ዲርጊቱ እውን ስለመሆኑ ግን ይህን ዘገባ እስካጠናቀርንበት ሰዕት አለማረጋገጣቸውን ነው ለሮይተርስ የተናገሩት፡፡ሚስጢራዊ ጉዞውን ያውቃሉ የተባሉት አንድ የቤጂንግ ዲፕሎማት ግን የማውቀው ነገር የለም በማለት ለሮይተርስ በቁጣ መናገራቸው  ተዘግቧል፡፡ለቻይና አመራር ቅርብ የሆነው ምንጭ በልዑኩ ውስጥ የኪም እህት ኪም ዮ ጆንግ ብቻ ቤጂንግ መሆናቸውን ነው የማውቀው ብለዋል፡፡ 1ሺህ 1መቶ ኪሎሜትር  የሚሸፍነው ከዳንዶንግ ወደ ቤጂንግ የሚወስደው መንገድ በከፍተኛ ሁኔታ መዘጋቱ ግን ያለ ምክንያት  እንዳልሆነ የቻይና ማህበራዊ ሚዲያ አረጋግጧል፡፡ለማንኛውም ኪም ከአሜሪካው እና ደቡብ ኮሪያ መሪዎች ጋር ከመገናኘታቸው በፊት ፕሬዝዳንት ዢ ጂ ፒንግን ማግኘታቸው  ያጋራ  ጉዳይ እንዳላቸው ማሳያ መሆኑን ተንታኞች አስቀድሞም ተንብየዋል፡፡ቤጂንግ በበርካቶች ከተገለለችው ፕዩንግያንግ ጋር ከፍተኛ የሚባል የንግድ ሽርክና እና ምስጥራዊ ጉዳዮች እንዳላትም የሚታወቅ ነው ሲል ሮይተርስ በዘገባው አስታውሷል፡፡